Yal agdud neɣ aɣref deg umaḍal yesɛa iɣeblan d yisarmen d yiḥulfan it-izedɣen ,ɣef waya ad d-naf si zik imdanen ttaɛraḍen ad d-rren iɣeblan-nsen neɣ ayen iteniceɣben di tsekla d ayen yeǧǧan inagmayen am Y.Nacib ad d-yini ay-a fellas :Mebla ccek tasekla n uɣref d nettat i d allal n taywalt i igerzen i yettaf uɣref akken ad d-yessenfali ɣef tid it-yuɣen ama d iɣeblan neɣ d ayen yeḥwaǧ 1 w.Tasekla tella si zman aqdim ,maca ur d-tiweḍ ara ɣer neɣ s shala,si zman-nni ɣer tallit n wass-a tnnerna s waṭas imi zik tella kan s timmawit d ayen kan i yessenfalay umdan seg yimi ɣer umeẓẓuɣ.